
L’ AUZATA 

DE LO SIPARIO 

DE MICCO SCIADDEO , PRESEDENTE. 


31 uie povete de la maglia antica , grasse com_ 
m’ a ssuvare , che iammo da male mpeo , e 
cche stammo pe ttozzolà le pporte de la morte , 
e ppe piglia no suonno , che maie cchiù no nce 
scetammo , pecche doni menate a bacchetta da 
lamiseria, co carta, calamare, e ppenne m pre- 
state , e eco na fremma tutta nosta , che se pò 
tagliare co lo cortellaccio , alanno nsicco , a- 
vimmo nchiaccate sti vierze , che sò comm* a 
lo vino de fiasco , mo buono , e mmo guasto. . . 
Bù ! Pare no locigno de Boccaccio. Punto , e 
da capo. 

Stanno nuie donca a secuteme-chisto, rac- 
commannammo sto libbra a ccliille asciortate, 

a li quale fa 1* uovo porzì la gatta , e cche te- 

nomo la facce stolta , e la fortuna deritta , 
stimmano li felusse comm’ a pagliuca. 

Cierte fila-sottile nce dorranno : E ppecchè 
ve mettite a ppiglià ssi pisce a scesa de pietto ? 
Pecche ( responnimmo ) tenimmo sale a le co- 
cozze , e ssapimmo ca lo tentare non noce , no 
cantaro de collera non pava meza dramma de 
debbeto , e cchello è bello , che a lo core pia- 
ce. Avenno nuie mperò bbesuogno de dare trenta 
morza a no l’asulo a primmo vullo , e de ve- 
vere porzì clint’ a no crivo , farrimmo rota 
ncopp’a nocarrino chelle male lengue da rrede 
ndeseennente , che pe j osso prohibenno trovano 
piecco a ttutte F auture che stentano , e rreven- 
tano, e ppo confettarriano puro no strunzo , 
quanno sperano de lira l’acqua a lo molino loro. 

Ma ca nuie strillammo, a echi lo contammo? 
Serve pe llavarcene le minano , e pe ppotè di-» 
cere co lo cecato. 

Ommo avvisato , miezo sarvato. 

Stammonce zitto ; pocca aggio paura assaie 
che st’ Auzata de Sipario addeventa no ser vi- 
ziale, che trase acldoruso , ed esce fetente. Scliia- 
votticlio vuosto. 

LI MISE. 

JENNARO 

DE TITTA N TORCIA. 

L'Anno nuovo. 

Lo calannario frisco mo fatto , 

Che ha vcnnennose pe la cetà , 

Saie che bo dicere ?• eh’ ave lo sfratto 
Chist’ anno , e 1’ autro sta p’ assomma. 

Quante mo penzano pe ccamevale 
Fa zelle , mmascara pe se vestì ; 

E a quaraiesema po no nc’ è male , 

Si a la Concordia 1’ attacca a giù. 

Già so le Cennere : stanno malate 
Nohhcle , e snohbele pc mmarennà , 
Tutte li miedece so trommentate 
Pe dà lecenzie de cammarà. 

A Pasca tornano tutte a stà buone , 

D’ ova , e de piecore pe s’ abbotta : 

Po chille solete , sparanno truonc , 

A Monte vergine vanno a scialà. 

La state è profcsema: Santa-Lucia 

De segge , e ttavole sta chiena ; e Ila 
Ancine , ed ostreche mmiez’ a la via 
Tutto lo puopolo magnanno sta. 

Po vide correre la ggente nfrotta , 

Non pe la cchicsia , ma pe bedè 
Le truppe nn’ oidene a Pieregrotta , 

Che ngala ammarciano nnant* a lo rre. 

L’ aria de Napole puh ! comme fete : 
Chella de Puortece va no Perù : 

Ma po , magnannose Ila le ccopete , 
Dillo ncoscienzia , che nce faie cchiù ? 

Le sdamine pigliano tutte la renza 
Vierzo Posilleco d’ire a trottà. 

Natale è prossemo : già s’ accommenza 
A ffà quà debbeto pe zaffià. 

Siente già bennere lo calannario 
Da dente lazzaro pe la cetà : 

E appena auzatose 1’ ato sipario, 

La stessa storia se toin’ a ffà. 


Digitized by Google 



FREVARO 

DE MASO NZISTO 


Lo Carnevale. 


Io elle tengo ottant’ anne sonate % 

E agghiustà lo cantaro vorria f 
Pozzo ddi : Carnevale passate , 

Addò canchero isteve , nè ? 

M’ allecordo a Toleto la corza 
De li barbere tutt’ annoccate , 

Che menanno mo cauce , aio morza , 
Me pareano sa j ette a bedè. 

Po spontava da Cbiaja no carro 

Fatto a fibrina de nave a tre ponte ; 
Ed a buordo lo Bello-Casparro 
L’ ammeragìio fengeva de fà. 

N’ autro carro co diece cavalle 
De I’ antiche li ddeje portava : 

Che recchizze ! che suone ! che balle ! 
Che bellizzc da l'arte stona ! 

Li signure mbautte passavano 
Dint’ a belle carrozze sfarzose ; 

E cconfiettc da vero menavano , 
Cannelline , pistaccbie , e bobbò. 

Fasulille , cecerchie , mazziette 

De sciurille, ova chiene de jisso, • 

Fave , e ccicere so li confiette 
Che pe mmoda s’ausano mo. 

A le ffeste a San Carlo sbrennevano 
Mascarate co perne, e ddiamante : 

IV fin’ a ghiuomo a li parche nce stevano 
Cene , ponce , straccquine , e ccafè. 

Mo nce truovè stracchine a zeffunno , - 

Maghe scauze , arlecehine seduntc ; 

Llà no pazzo che stona lo munno, 

Ccà no turco schifuso a bedè. 

JVtra sti juorne sposanno 1’ artiste , 
Comprimiente faeeano a bizzeffia : 

Mo a le nozzole d’ uno de chiste 
Haie 1’ asprinio, freselle, e non cchiù. 
Carnevale è arredutto a ttaluorno ; 

Si 1’ appriezze , non ba no tomese : 
Chiste songo li spasse ? No cuorno ! 
Cheste songo le minascherc ? Puh ! 


Digitized by Google 



— 9 — 

MARZO 

DE MATTIA VATECA. 

La Festa de la Nnunziala. 

Vinticinco (le Marzo ? Oh iomata 
Ch’ io correva a la bella Nnunziata , 
Chella festa sfarzosa a Ledè ? 

Mo sto richiuso fummanno na pippa ; 

Ca lo rumale chiammato la trippa ■ 

Vo pe fforza alloggiare co mme. 

Quanta gente a chest’ ora nc’ è ghiuta , 
Che pjfe strata smestenno , e smestuta , 
Mmo è bottata , e bottate mmo dà ! 

Li guagliune Uà mmiezo corranno, 
Zerre-zerre de canna vcnnenno , 

Le ccervella te fanno ntronà. 

Le mmigliare d’aucielle nce stanno. 

Che cecate ngaiola cantanno , 

Fitto fitto te sanno stordì : 

Fa la cola ccù-ccù , la parrella 
Trenlacì , zzo-zzo-yà la zenzella , 

Lo fronciilo cchiò-cchiò-cieuzomì. 

De cucina nc’ è po battana , 

* Che n’ aserzeto sano potria 
De pupazze , e ppupate sfammi : 

Da ccà spite, marmitte , tianelle , 
Puzuniette , caudare , e ttielle ; 
Trepetielle , e brasere da Uà. 

Si te mpizze int’ a cchillo locale , 

Puoie sagl't le mmagnifeche scale ; 

E che bidè a le ccammere , nè ! 
Vide dento turzute nutricce 

Ch’ accarezzano figlie apposticce , 

Ed agnuna n’ allatta nfi a ttre. 

A zeffunno ncc stanno zetelle 
Mediocre , bruttissime , belle , 

Che a la Curia vorriano saglì : 

Ed aspettano artiste scoietate, • 
Che Ile menano chelle fatate . 
Moccatora nzignale de sì. 

Sciorte porca , trommiente tu Ntuono ! 
Ma si l’ anno che bene sto buono , 
Fatto iuorno aggio ad essere Ila. 
Pozza sempe cioncare sta trippa..».. 

Ma che beco ? è scomputa la pippa , 
E cchiù fummo non pozzo zucà. 

ABRILE 

D’ARAZIO SAZIO 

Lo Saputo Santo. 

Vi quanta robba che se Tenne nchiazza , 

Ca sta ammucchiata comm’ a la monnezza ? 
E accatta non pozz’ io manco na pizza , 

Pe poteremo craie anghì la Tozza ? 

0 sciorte mia pazza e ccecata , schiatta , 

E puozz’ essere sempe maledetta ! 

Gomme ? me staie zucanno fitta fitta , 

E non buoie fare proprio mo na botta? 

Si a mmonnare me mecco li pistacchie. 

Non li bonno prova manco le becchie : 

Si a bennere accommenzo li cavicchie , 

Passa nnante la ggente , e bota 1* uocchie. 

Si penzo de cerca la caretate , 

Sparesceno a la Zecca le mmonete , 

Cchiù confiette non menano li zite , 

E fallesceno tutte li devote. 

Disse buono Francisco lo Tartaglia : ' 

Non te fa de ste ccose maraveglia ; 

Ca sehitto chillo che fortura piglia 
Pe capille , galleia , sihbè sia nnoglia. 

MAGGIO 

DE PIETRO FAUZO. 

Lo sfrattamiento de casa , 

Oie de Maggio so li quatto, 

E mmo subbeto lo sfratto, 
Figlie care , voglio fà : 

Pocca vene a diciott’ ore , 

Chillo sgubbio d’esattore 
Pe ppotermene caccià. 

Carmosina , figlia mia , 

Fa no zumpo tu a Foria, 

Na carretta p’ affitta : 

Ma patteia co li Tacchine 
Che co cinco o seie carrine 
Chesta robba hann’ a ccaccià. 

Tu ntramente , Francischiello , 

Ch’ aie cchiù fforza , bello bello 
Chistc Iiette aie da sciarmà. 

Io sti quatre appise spenno , 

A zia Meneca li benno, 

Li cchiù nuove p’ accatta. 



— i3 — 

lennariè , votta le mmane, 

E co mme sti cantarane 
Accommenza a sbacantà. 

Po la funa m’ apparecchia , ’ 

Chella nova , e no la vecchia , 
Cheste segge p’ attaccò. 

Co la scopa auna tutte 
Chelle oraste , e brite ratte , 

Ca r avimmo da iettà. 

La cucina arresediate , 

E la cennera levate , 

Ca ve serve pe llava* 

Carmosina benedetta! 

Sì tornata? e la carretta 
Quanno vene a ccarrecà? 

Sta arrivanno ? E .quanno è cchesto , 
N quatto botte, priesto priesto 
Nce voliramo mo spiccia. 

Mcntr io vaco ad abbracciare 
Li vecine , e li ecompare , 

Pe ppoterme lecenzik ; 

Fatecate vuie, guagliune , 

Ca stasera maccarane 
Magnarrite nquantetà. 

GIUGNO 
DE PEPPE VORPA 
La Festa de la Fragola. 

Janunonccnne, caro ammico, 

Ca ne tengo cannavola , 

Io co ttico, e ttu co inmioo 
Jammoncenne a la Fragola. 

Ncontrarrimmo a 1’ Ottocalle 
Le nnennelle , e lì guagliune 
Ntra li suono , e ntra li bballe 
Co ttammurre , e ccalasciune. 

Nce fermammo a lo Remito 
Pe ppiglià no poco sciato , 

E bedere a cchillo sito 
Miezo Napole assettato. 

Passa nnante ; a rritta mano 
Vota tunno, e eco (tuie zumpe 
Sì arrevato sarvo e ssano , 

Si, Io cuollo non te ruinpe. 

Già mme pare de sentire , 

Già mme pare de guardare 
Lo fracasso a lo benire , 

Lo rociello a lo ttornare. 

Quatt'o cinco torronare 
Le ccopete stann’ a ddà , 

Che te fanno sbacantare 
Meglio assaie de Le Roà. 

Da oca beneno messere 
Ncopp’ a 1* asene de trotto : 

O che sfìzio de vedere 
Ciucce ncoppa , e cciucce sotto ! 

Da Ila spontano pacchiane 
Strinte dint’ a le ccarrette , 

Co le pperteche a le mmane , 

E Fan tri te a le ppagliette. 

Ma ntramente io sto facenno , 

Titta mio, chisto trascurzo. 

Già lo tierapo sta scorrenno ; 

Ma che dico ? è quase scurzo. 

Senza ddì cchiù na parola, 

Na gaiessa nce affittammo ; 

Oie nce starnino a la Fragola, 

E stasera po tornammo. 

Ma tomanno da la festa , 

Ncuorpo a mme , potta d’ agiranno 
Quanto zuco de l’agresta 
Trasarraggio ncontrobbanno! 

LUGLIO 


DE GRABIELE PUZZO. 
Li Bagne. 


Io tengo na salute 
Che baie no trasoro , 

E nunanco co no toro 
Me volarria cagna : 

E ppenzo ( no golio 
De mosche fritte pare ) 
Piglià li bagne a mmare , 
Pe non ave che fa. 

No core dice : stalle , 

E a lo spagnuolo ponza , 
Che ghiette a la scaienza , 
Pe mmeglio volè sta. 

N’ auto responne : tutte 
Pigliano bagne , e ssulo 
Pe tte chisto cetrulo 
T uosseco s’ ha da fà ? 

Si fòsse p’ abbesuogno , 

•iVapole ino sarria 
Na vera nfermaria, 

Ca tutto corre Uà. 

Zzo che sto core elice 
E cchiaro comm’ a ssole ; 
Nè zingaro lice vole 
Pe ffarlo annevenà. 

IV a ddamma grassa e bella 
Fa mprimmo la toletta , 

E po a la Villa aspetta 
Lo bagno pe ppiglià. 

IVce va no Don Lliccardo 
Papocchie pe contare , 

Lo munno p’ apprettare , 

Le ddamme pe smiccià. 

Viecchic , fìgliule , e giuvene , 
IVobbele , ed artesciane , 

T uttc mborchiate , e ssane 
Tutte li bidè Uà. 

De la gallina nera 

Schitt’ io sarraggio figlio , 

Ca si Ji bagne piglio, 

Me vaco ad atterrà? 

AGUSTO 

DE PIPPO ARROINA. 


Li Quatto de lo mese. 


A Pposilleco nce steva 

Nchisto iuorno gran concurzo : 
Miezo Napole nce ieva 
A magnare , e a frescheià. 

Signorsì, lo tiempo aiTeto 
Era chesto che ve dico ; 

Mo è rredutto proprio a fleto > 
E nnesciuno cchiù nce va. 

Lo primm’ anno che sposaie 
( Pare aiere , e so trent’ anne ) 
La maiesta nce portaie 
Co na varca a sciascià. 

Che bedive mmiezo mare ? 

Ciento lanze de signure , 

Cierte stevano a ccantare, 
Cierte stevano a ssonà. 

Quanta ggente se nzardava 
Ncopp’ a cchillo sbarcaturo , 

Pe bbedè chi se mmarcava , 

£ chi steva pe sbarcà ! 

Sciso nterra , votte fare 
Gomme patremo deceva : 

La taverna co Io mare 
Quant’ è bello de cagna ! 

Nce magnaimo na morena , 

Doie tregliozze , quatt’ ancine ; 
E na lampa d’amarena 
Disse po la veretà. 

Nc’ assettaimo allegramente 

Geco , e Renza , core a core , 
Pe bedere tanta ggente 
Passeiare mmiezo Uà. 

Po nsentì n’ ora de notjte , 

N’ artefizio se sparale : 

CheUe , chelle evano botte j 
Mo fetecchie siente fà. 

Quanno tutto fuie scomputo , 

Na gaiessa me pigliale : 
Mmertecaimo; e fice vuto 
De gaiesse cchiù affitti. 

SETTEMBRE 

t 

DE NUNZIO SFASULATO. 
La Festa de Pieregrotla. 


lo tengo na paturnia che me ngotta , 

E la voglio portare passeianno, 

Ogge eh è la gran Festa a Pieregrotta , 
Addò nobbele , e snobbele nee vanno. 

Tirate da li vuoie ncopp’ a li carré 
Già assommano li commode cafune ; 

E a ccavallo a le ggamme , o a li somarre 
Chillc cchiù strafalarie , e cehiù stracciune. 
Miniezo à le cchiazze co la ggente attuomo 
Nce stanno de sordate le mmigliare, 
Aspettanno che sona miezoiuorno 
Non pe mmugnare no , ma p’ammarciare. 
Mo me ne vaco pede catapede , 

Ca se sentono bifere , e ttammorre 
Dare già lo nzignalc , e ggià se vede 
Che pe ghire a Palazzo agnuno corre. 

Portato mbraccia da la folla a ccliiunzo 
Nce arrivo , e beco strinto a no cantone , 
Vicino a le ddoie statole d’ abbronzo, 

La Famiglia Riale a lo barcone. 

Passa tutta la truppa ; appricsso ienno, 

De Chiaj'a arrivo a 11’ urtema fontana ; 

E bacante lo Stefano sentenno , 

Me mpizzo a na taverna , e ppiglio tana. 

Puosto nforza , accomraenzo a ccammenare , 
Le ddamme pe bedè mmoda vestute, 
Senza bbrillante cchiù , ca mo stipare 
A li Banche li fanno co ssalute. 

Vintidoie ore sonano; già spara 
La cannonata , ca la Corte abbia : 

Ed agnuno a bederla se prepara, 

Chi ncoppa a li barcune , e dii pe bia. 

Le carrozze riale a ppasso arrivano 
A Pieregrotta , e dapò n’ ora tornano : 
Sfilano li soniate , e sse corrivano 
Ca li cocchiere de passa se ncornano. 

Ed io pestanno chille che me pestano , 
JVgiuria facenno a chi me fa na ngiuria, 
Mpestannome co chille che se mpestano , 
Torno a la casa mia scioffato , e nf'uria. 

OTTOBRE 

DE NTUONO CHIOCHIARO. 
La primma Dommeneca. 


É d* Ottobre la primma Dommeneca , 

Ed io resto qua ntontaro ccà ? 

Ma vi vi lo Vapore ? Mo a Ppuortcce 
Co doie penne me faccio porta. 

Sta la gente a lo Ponte a ddelluvio 
A cavallo a le gamme da mo. 

Vide vide qua gran terrebilio 
De gaiesse , carrozze , e Itandò ! 

Passo già San Giovanne a Teduccio , 

Duie Palazze , e lo Lagno.... Ecco ccà 
Chillo bello casino de fraterno , 

Addò spisso me vaco a nghiommà. 
Quante struppie , e ccecate ccà assommano , 
Che te fanno na vera piata ! 

Quante ddamme , e ssignure passeiano 
Pe potè co cchiù abbramma magnà ! 

Chi fa pigne , chi s’ enghie de clcbbcte , 

Pe bolerse st’ Ottobre spassa ; 

E a Novembre a la bella Concordia 

, ^tra giandarme li bidè arrevà. 

E de Puortece ccà la Parrocchia : 

Conduttò , voglio scennere , sa ; . 

Ma stasera no puosto mo stiparne, 

Ca co tte me ne voglio torna. 

Giro e boto Uà attuorno qua strummolo , 

Nfi che ppo non fedannorqe ccliiù, 
Straccquo e strutto me mpizzo a la nohbele 
Ostaria de no cierto monzù. 

Me veviette de Somma la lacrema , 

Me magnale maccarune , raù , 

Cervellate , e zofFi itto a bbezzeffia , 
lMì che disse la panza ; no cchiù. 

Po a lo primmo barcone m’ affaccio , 

E Uà smiccio chi vene, e chi va: 

Sonatore che biscere stracciano , 

Vaiasselle che starni’ a bballà. 

Tiramole che pinnole venneno 
Pe te fare cchiù priesto crepa ; 

Mbriacune a la mmorra che ghiocano , 

Don LLiqcarde che stanno a fummà , 

Ma redenno e bedenno , già parerne 
Che lo sole nce dica bonnx : 

Scenno abbascio , e eco ntrunchete ntrunchete 
Lo Vapore già sento veni. 

Piglio puosto , e cchiu ggente mardannose 
Piglia puosto co mme dinto llà. 

A la fine arrivammo po a Nnapole , 

E scioffato me vaco a corcà. 

NOVEMBRE 

DE NUFRIO NTONTARO 
La Lava de Foria. 


Siente a rame , compà Francisco , 
Non te movere da ccà ; 

Che ntra poco frisco frisco 
No delluvio assommarra. 

Vi la scuffia nera nera 

Che Sant’ Ermo ha posta già? 
Vide vide la Rannera, 

Che pe 11’ aria se ne va ? 

Siente siente le ttronate 
. Che accommenzano a crepa ? 
Songo brutte cannonate , 

Che la sarva starni’ a fifa. 
Quanno chiove a sto paiese , 

Se ne scorda de fenì : 

Ogne sghizzo è no tornese : 
Compariello , vide vi. 

Cornine fuieno li guagliune 
Pe no nfonnerse de cchiù ! 

Già so chine li portune 
De carrozze , e de monzù. 

Mo pe ghionta, arrasso sia, 

Nnitto nfatto- arrevarrà 
Chella lava de Fona, 

Che sciummara pararrà. 

La vi ccà : vi comm’ allippa , 

E a lo mare se ne va ! 

Che tahhacco pe la pippa 
De sti ponte ogge farrà! 

Oh mannaggia ! oh mannaggia ! 
Uh che fleto che te dà. 

Co qua ffuria, co qua arraggia 
Fa le Frecce rociol'a! 

Li varrile , e li ■ perielte 

Stanno a galla mmiezo ccà: 
Scanne, e ttavole de flette 
Vanno a minare a nfracetà. 

Ch est’ è cosa da son eiere ; 

Vi che carro porta Uà ? 

Corame diasclienee po reierc 
Tanto pisano, eompà? 

O che ccliiante, allucchc, e strillo! 
E che canchero sarrà? 

Cielo mio! Duie piccerille 
Mmiezo a 11' acqua: o che piata! 
Francischiè ! sa che te dico ? 

Si lo tiempo va accossì, 

Magna primmo ino co nimico, 

E po vaie addò vuoie i. 

Pocca l’ acqua va a zefiunno , 

Lo contrario voglio fa, 

E de vino nfì a lo funno 
3Na varrecchia sbacantà. 

DECEMBRE 

DE FELICIELLO NZOGNA. 

V Urlerna resposta de lo Sparatorio . 


Nchisto mese , eh’ io soglio chiammare 
Vero mese de feste, e fracasso, 

Tiene panza? e accommenza a sbottare; 
Tiene reerhie? e accommenza a nzordì. 

De li sette pe nfmo a la notte 

Le zzampogne a senti mo t’attocca: 

E la ggente che spara le botte 
Non te fa no momento addormì. 

Lo scazzato va a Ssanta Lucia , 

E la prena va po a Sant’ Anicllo ; 

Ma piglianno appetito pe bia , 

Stanno tutte recotte a mmagna. 

A li sidece siente fischiette, 

Ciaramelle , zampogne , violine , 

Arpe , cuorne , tammorre, e trommette, 
Tutte nfrotta a chi cchiù po stona. 

Vide po fruttaiuole ammoinate 
P’ apara le ppoteche a Ttoleto ; 

E li frutte de tutta la state 
Dinto vierno te fann’ accatta. 

Potecare da ccà , che tte venneno 
fave, nuce, fasule, e llupine; 
Casadduoglie , che stise t’ appenneno 
Lardo, nzogna, e presotta da Uà : 

Aucelliste, che stanno spennanno 

Starne , quaglie , fasane , e ppernice ; 
Spezeiale che a bennere stanno 
Cose doce , zuccotto , e ccafè. 

Quante pisce a Io stommeco teneno 
E lo mare, eli sciumme, e li laghc, 
Vive, e fraccte a Napole veneno, 

Ed è ccosa , che ncanta a bedè. 

Quann’ arriva Natale , po tanno 

Non nc’ è robba che ntavola a vasta : 

Haie la sera a ppassare crepanno. 

La matina crepanno a passa. 

N fi che l’ anno non scompe , se penza 

Ogne gliiuorno a mmagnare cclùù mmeglio 
Quanno po l’ anno nuovo accommenza , 

S’ accorameli za cchiù meglio a mmagnà. 

LO DOTTORE TARTAGLIA. 
E LO ORIENTE. 

DE FRANCISCO SPROPOSETO. 


C. Soceurzo pe piatii, dottore caro... 

T. Ma che caca., che canchero e succiso 
Fave., fammc sapere a lo mmacaro. 

C. Contrastannome aiere pe nteresso, 

Diette no schiaffo ad uno, e appalesato 
Aggio lo fatto, e stiso è lo prociesso. 
T. Che ppu. . . puppù. . . puozz* essere scanmto ! 
Primm’ aie fatto l’aggrisso, e nmssottatto 
Aie lo ci... cincofrunne confessato, 

E ppo me viene a co... conta lo fatto ? 
Nce mecco na pezz’ arza , o tomo sane 
L’ ova ro... rotte dinto a lo peiatto? 
Ma mo veco le llegge ro... romane , 

Pe ccavicchie. . . caville. Tiene chella 
Manteca pe ssedognerme le mmane ? 

C. V’ aggio ntìso : ecco ccà na pcnnarclla... 
T. Te la schià... te la schiaffo... Mo de core 
Te mannava a trova Poleccnella. 

Io so papà., pa.. patrocenatore , 

E ppagliettade chiappo., no! de chiappa, 
E de vocare cause aggio 1’ annore. 

De sto carlino accattatenne pappa 

Pe sciogliere lo cuorpo , o no muscillo 3 
Che li susù:.. li surecille ncappa. 

C. Scusateme : mo agghiogno no randlo : 
Site contento , o no ? 

rp Oh mma..mmalora ! 

Dimme la veretà , tu si .Tendilo ? 

C. Vedimmo d’ agghiustarce a la honora. 

T. Non perdo tiempo : io songo ommo de 

stucco.. 

Ommo de studio: vavattcnne fora. 

C. Oh che stride, oh che allucche! 
p Io strillo , e allucco ? 

Mo te co..co..conzegno no papagno, 

E tte faccio caccia vaviglia , e mmucco. 
C. Io mo vaco da n autro, e Ha sparagno. 

A Nnapolc nce mancano pagliette ? 
Quante ne voglio, tante me ne cagno. 

Vi comme Te terate le ccauzette 1 
Fusseve poche ! site no zeffunno. 
Vattenne, o te ro.. rompo li feliette. 
A mrvcderce. 

Addò? 

A l’autro munno. 

TRASCURZO 

DE NUFRIO CONCIAREIOTA. 

D’ ANIELLO PUORCO. 

Fico mogliercma grossa la panza, 

E la mortipreca volea mparà ; 

Ma morta teseca a la figlianza , 

Scliitto a ssottraiere pott’arrevà. 

Tanno io vestennome comm’ a paglietta. 

La stiette a cchiagnere pe n’ anno e cchiù 
E avenno a gliottere chesta porpetta , 

Lo nnecessario mme fuie vertù. 

Mo peo de strummolo la capo vota , 

Pe bbè resor vere ch’aggio da fà; 

Poccada patremo conciareiota 
Sulo sto spruoccolo ccà allerta sta. 

For’a lo Carmene tengo poteca 
Chiena de corie da cc'a, e da llà; 

E tre casuppole a la Jodeca 
Stongo ncoinmenio de m’ accatta. 

La Sia Lugrezia, ch’ave doie figlie 
Me dice: sienteme; tornai’ a ffà. 

Ma ponno nascere chistc consiglie 
Da i’ammecizia? E echi lo ssa? 

Compa Fr ahlii zio , che na mogliera 
Tene, che paccare vorria prova. 

M’avverte: Nufrio! cliesta primraera 
No, non te mettere cchiù a terzià. 

Chi dice : eh spicciate a te nzorare ! 

Vaie cheste cchiacchiere contanno.. E cche, 
Songo le ffemmene lupemenare, 

Che ggente magnano? Va, leva, le. 

Chi agghiogne : spassate li iuorne tuoie , 

Nè mprecepizio vatte a ietta: 

Mmesca sso pinnolo quanto cchiù puoie, 

Ca sempe tuosseco mmiezo nce sta. 

Dice Zi Mineco : Li marenare 
Ogge te iurano l’ onne fui ; 

Ma nicclic bedese ncarma lo mare. 

Li vuzze tornano nftlria ad asci. 

Responne Ntonio: Lo iocatore 

Che hence , e ssecota sempe a ghiocà , 

Vi ca pò perdere? vi ca l’ arrore 
Pò buono chiagnere , nè nc’ è che fa ? 

Io la pacienzia manno a mmalora , 

E scrammo : canchero ! che bene a ddì ? 

E ddonca bestia chi non se nzora , 

E echi po nzorase , bestia è porzì ? 

LA ZITA 

DE LO MANDRACCHIO.; 

DE PONZO SQUAQUECCHIÀ. 


Si nota mio patrone, è lo "vero 

Ch’io me voglio Tommaso sposare; 
Ma facimmo li patte mo chiare: 

Io li ciclico , e li scrive tu cca : 
Pocca mamma honarma deceva 

Ca le cchiacchiere porta lo viento ; 
Senza vocca mperò lo strommiento 
Le pprommesse tte fa llecordà. 

Io sarraggio mogliera nnorata ; 

E ssihbè no grà prencepe ascesse , 
Che pc mme qua penziero tenesse. 
Le derria : voca fora, compa. 

Ma non boglio mperò che maritemo 
Sia pe me na sanguetta zucosa , 

E mme tenga nzerrata, e g gelosa, 
Pe mme fare ngnagnolla crepà. 

Si vaiasse tene «lem potimmo, 

Pur’ a ff à la cucina me metto ; 

Lavo , scopo , arresedio lo lietto , 

E lo cantaro ietto porsi : 

Pe la casa iarraggio stracciata , - 
Ma quann’ è po lo iuorno de festa , 

Co le scarpe de seta , e la vesta, 

Co' li guante e ccorzè voglio asci. 
Comme so de natura economeca , 

E a feletto mantengo la panra , 

La matina m* avasta , e mm’ avanza « 
Na menesta scaudata , e nno cchiù : 
La dommeneca po ( Si notaro , 

Miette buono sto patto spiegato ) 

Voglio sempe lo vino abboccato, 
Macearune de zita , e rraù. 

Io non songo na ddamrna nguaiata, 

Che fa diebbete , e ppigne a zefiunno , 
Pe potere a Ssan Carlo , e a lo Funno 
Tutto l’anno parebette affitta. 

Cerco schitto , ma sempe co Maso , 
Quanno vene la luna d’ Agusto 
Qu acche bota pigliareme gusto , 

E a Pposilleco ire a sciaccquà. 

Montevergétie è troppo lontano, 

E a ss’ asciuta pe mmo faccio passo , 
Ca non boglio pigliarme no spasso. 
Che lo tuppo mine faccia mpignà. 

Si foss’io na pacchiana de fora, 

Te dcrria : vi ca voglio , noterò , 
Pier e grotta , e ppo Sento J e onero , 
E li Quatto Autere vedè : 

Ma no iuorno a na festa de eheste, 

Si non era sarvata da mamma, 

No landò mme rompeva na gamma ; 
E cchiù folle non fanno pe mme. 

Si so prena , e mme vene golio 
De no frutto noviello, lo piglio; 

Ca non boglio no povero figlio 
Co no vruognolo nfronte caccià. 

Ch iste songo li patte , notaro ; 

E Ttommaso è presente, e azzettante 
Si è ccontento, lo ddica a tte nnante 
Azzò craie me lo pozza sposa. 

A IO MARITO PEZZENTE, E MBRIACO 
LA MOGLIERA CANNARUTA 

DE IENNARO PROTAQUANQUARO. 


^ Menechiè , potta d’ aguanno ! 

Si , ca mo no mrae la faie : 
E benuto Capodanno ? 

E ssenti non boglio guaie. 
Chist* è ghiuorao da scialare ; 
Nè - beni co cchillo ditto : 
Stongo faglio a li denare , 
Stong’ asciutto , stong’ afflitto. 
Quanno fuie Santo Martino , 
Mmc deciste : qua copeta ? 
Comprarriamo pane e bino , 
Si tenessemo moneta , 

Puro s’ enghieno la panza 
Cane e ggatte a lo Natale ; 

E ppe me uce fuie vacanza , 
Non ne fice capitale. 


Digitized by Google 



- 3 9 - 

Tu tc mpigne nfì a Io tuppo , 
Quanno t’ aie da rabriacare ; 
E ppo truove sempe ntuppo , 
Quann’ io voglio scialacquare. 
Figlio mio , T avisse ditto 
Primm’ assaie de me pigliare : 
No rabriaco accossì afflitto 
Puro penza a sse nzorare ? 



LE CCENE A PP0S1LLEC0 

DE PEPPE MEUZA. 


Già lo Nummo iunno iunno 
Cravaccanno no lione , 

Porta ngroppa la stascione 
Che nfocare fa Io munno. 

Sta ncampagna allegramente 
Notte e gliiuorno lo pacchiano 
A rraccoglierc lo grano. 

E ncetà ? non se fa niente. 

Nave a bele , ed a bapure , 

Mo eh’ è tavola lo mare , 
Vanno no’ Asia a trafecare. 

E ncetà ? so scemiature. 

Ntra le guerre e li fracasse 
Li sordate a musso a musso 
Fanno taglia eh’ esce russo. 

E ncetà ? nce songo spasse. 

Donca nuie , compagne animate, 
Che ncetà mo puro stammo , 
Chest’ ausanze non lassammo , 
lamino tutte appriess’ a 1’ ate. 

L’ aria fresca de Io mare , 

De la luna lo sbrennore. 

Tutto mmita a Io trattore 
De Posilleco a ccenare. 

Doppo longa cantilena , 

Senza maie conchiude niente, 
Nfenocchianno Io criente , 

Lo paglietta va a la cena. 

Russo nfaccia , e affritto ncore , 
Linto Unto , asciutto asciutto r 
Doppo perzo , e pperzo tutto , 
Vo cenà lo locatore. 

Ordenanno a lo malato 

Quarche vruodo a malappena , 
A ccenare a panza chiena 
Va lo miedeco allupato. 

Prommettenno a lo trattore 
De pavà mo , -pò , e mmaie, 
Nfin’ a 11’ uocchie co li guaie 
Vo cenà Io mballatore. 

Co na vesta de magramma , 

E no tulio arrecamato , 

Doppo stata a lo triato , 
Zaffìare vo la sdamma. 

Ad apri li cannarune 

Stanno nfrotta tutte quante , 
Galantuomraene , birbante , 
Viecchie , giuvene , e guagliune ; 

Feraraenelle nzine fine, 

Ritte , storte , brutte , belle , 
Spose , vedole , zetelle , 

E frostiere, e ccctadine 

Donca nuie , compagne animate , 
Che ncetà mo puro starnino , 
Chest’ ausanze non lassammo , 
Iammo tutte appriess’ a 1’ ate. 

LA STRATA DE TOLETO 


NTIEJIPO DE STATE 
D’ALESIO PEZZILLO. 

i 

S’ hanno a ssenll li viecchie. Gnorczio 
Dicere rame solca trent’ arnie arreto : 
Quanuo si fatto gruosso , Alesio mio , 

Case non t’ affìtta mmiczo Toleto. 

Mo nce songo ncappato auciello auciello r 
E aggio perza la pace , e lo cerviello. 

L’ acquavitaro , priinmo de fa iuorno , 

Co la lanterna , e bbancarella appesa 
Fremma ogne tanto , e ddà la voce attuorno, 
Che nfi a lo quinto appartamiento è ntcsa : 
E ffurnare , c bastasc a sso nzignale 
Songo 1’ accuntc suoie ccliiù puntuale. 

Li monnezzarc scopano , e ppo cantano , 

De lotamma li ciucce carrecanno. 

. Cuoche e sguattere nchiazza già se chiantano, 
Li guaie de li patrune sprubbecanno. 

Già li chianchiere s’ hanno poste nnanze 
La carne , le ccortelle , e le baiarne. 

Tanta oriate le ppanare teneno 

Sott’a le braccia, e hanno attuorno a spennere. 
Da li casale li pacchiane veneno , 

E stanno l’ ova , e li pollaste a bennere : 

E Ttoleto è la fera de le fere , 

P* esse fatto messere , o fà messere. 

Le ppeccerelle a la maestà vanno , 

S trascena nnose appriesso le baiasse , 

Ma primmo anglii li panarielle fanno 
De fresellucce , ficosecche , e ppasse. 

Ogne mercante arape la poteca , 

E a ccunto suio po va , si fa qua mpeca. 

Spacca Toleto no paglietta sfatto , 

E ddice ( vi che bestia ? ) a lo oriente , 

Ca s’ è pperza la causa , ct\ è ben fatto , 

Ca pavarra le spese , e cohest’ è nniente , 

C’ avrà no preventivo , ed è na sciorte , 

E rremmedio no nc’ è schitto a la morte. 

Vanno a mmontà le gguardie li sordate , 

E a cchillo turro turro de tammorra 
De San Giacomo tutte li mpiagatc 
$’ affacciano ; e de lazzaro na mmorra 
Zompa a lo suono de li tammurriste , 

Si non l’avesse maie ntise , nè biste. 

Già sta sonanno miezoiuomo : vanno 
Ciente madammoselle , e Don Liccarde 
Le brecce de Toleto consumanno , 

Comm’ a ttanta sciaddeie , piezze de Iarde. 
Vide sempe a cchest’ ora chelle ffacce , 
Chili’ uocchie a ccarambò , chille mustacce. 

Songo le tre : sta schitto qua frostiero 
Nnante a quarche barcone de locanna 
A ffa li cunte co Io cammariero , 

E na presa de rumino 1’ addimmanna : 

E ppo se spassa , ca li carré vede 
Adacquare la via da capo a ppede. 

S’ apre già de lo iuorno lo passeggio ; 

E li primule che portano bannera 
Li peccerille sò d’ ogne colleggio , 

Co ccappieilo a tre pizze , e scolla nera : 

E ccammenanno a ccocchia a ccocchia , paio 
Che hanno quarche muorto ad atterrare. 

Da l’astrece de Puorto, e de Forcella 
Li pacchesienhe de lo regno assommano ; 

E addò vedeno quarche signorella 
A na fenesta, o a no barcone, nchiommano ; 
E eco chelle reselle , e cchille nchine 
Te tanno vommecare li stentine. 

Trosche, landò, birocce , e llavannare 
Pe ghire a Cchiaja , pc Ttoleto passano , 

Co ddamme , ecco monzù, clic maie n aliare 
JVon hanno mmita loro , ergo se spassano. 
Vintiquatt’ore sonano ; e ssicure 
Esceno a frcscheià li dcbbcture. 

Nnante Palazzo lo rociello cresce 

De ccarrozze, e de ggcnte Ila inpostate 
Pe Ledere , c ssentì la banna eh esce 
Vierzo n 1 ora de notte a ffà sonate : 

E la gran-cascia pco de no martiello 
Fitta fitta tte ntrona lo ccrviello. 

Chi la via piglia po de lo triato , 

Pe ssentire la museca , o la prosa ; 

Chi pe mmoda vo fa lo nnammorato , 

E ss’ accantona , e ssisca a qua zeli osa ; 
Chi dint’ a li Cafè trase a fummare , 

E echi partite de bigliardo a dare. 

Gira , e bota , e già sta 1’ acquavitaro 
Mmiezo Tolcto co la banca a bennere , 
Assomma pe scopa lo monnezzaro , 

Ed ogne cuoco s’ appresenta a spennere : 

E eco no hisse bisse de triato , 

Lo soleto fracasso è accommenzato. 

